പെരിയ ഇരട്ട കൊലക്കേസ്: ബേക്കല് പൊലീസ് സ്റ്റേഷനില് നിന്ന് കാണാതായ ബൈക് ദുരൂഹ സാഹചര്യത്തില് ഹൊസ്ദുര്ഗ് പൊലീസ് സ്റ്റേഷനില് നിന്നും കണ്ടെത്തി കാഞ്ഞങ്ങാട്: www.kasargodvartha.com 11.08.2021 പെരിയ ഇരട്ട കൊലപാതക കേസില് ക്രൈം ബ്രാഞ്ച് പിടികൂടി ബേക്കല് പൊലീസ് സ്റ്റേഷനില് കസ്റ്റഡിയില് സൂക്ഷിക്കാന് എല്പിച്ച പ്രതിയുടെ ബൈക് ഒടുവില് ദുരുഹ സാഹചര്യത്തില് കണ്ടെത്തി.ഹൊസ്ദുര്ഗ് പൊലീസ് സ്റ്റേഷന് കോപൗന്ഡില് നിന്നാണ് കേസിലെ എട്ടാം പ്രതി സുബീഷിന്്റെ ബൈക് കണ്ടെത്തിയത്. 2019 മെയ് 17 ന് ക്രൈംബ്രാഞ്ച് പിടികൂടി കോടതിയില് ഹാജരാക്കി ബേക്കല് പൊലീസിന്്റെ സേഫ് കസ്റ്റഡിയില് നല്കിയ ബൈക് ഏറ്റെടുക്കാന് സിബിഐ സംഘം എത്തിയപ്പോള് ലഭിച്ചിരുന്നില്ല. കേസ് അട്ടിമറി നീക്കമാണ് ഇതിന് പിന്നിലെന്ന് ആരോപണം ഉയര്ന്നിരുന്നു. സംഭവം വിവാദമായതോടെ യൂത് കോണ്ഗ്രസ് പ്രവര്ത്തകര് ബേക്കല് സ്റ്റേഷനിലേക്ക് മാര്ച് നടത്തുകയും ചെയ്തതോടെ പൊലീസും ക്രൈംബ്രാഞ്ചും രണ്ട് തട്ടിലായിരുന്നു. സംഭവം പൊലീസിന് നാണക്കേടായി മാറുന്നതിന് മുമ്ബാണ് ബൈക് കണ്ടെത്തിയിരിക്കുന്നത്.